62021CJ0602_INF
A Bíróság (kilencedik tanács) 2023. április 20‑i ítélete –Bizottság kontra Lengyelország (Környezeti zaj)
(C‑602/21. sz. ügy) (
1
)
„Tagállami kötelezettségszegés – 2002/49/EK irányelv – A környezeti zaj értékelése és kezelése – Zajterhelés megelőzése – Fontosabb közutak és fontosabb vasútvonalak – A 8. cikk (1) és (2) bekezdése – Nem megfelelő vagy nem létező cselekvési tervek – A 10. cikk (2) bekezdése – VI. melléklet – Nem létező cselekvésitervek összefoglalói”
1.
Környezet – A környezeti zaj értékelése és kezelése – 2002/49 irányelv – A tagállamok azon kötelezettsége, hogy az agglomerációkra, fontosabb közutakra és vasútvonalakra vonatkozó cselekvési terveket dolgozzanak ki – Azokra a területekre vonatkozó cselekvési terveknek az irányelvben meghatározott határidőn belüli elfogadásának hiánya, ahol a határértékeket nem lépték túl – Kötelezettségszegés
(2002/49 európai parlamenti és tanácsi irányelv, 8. cikk, (2) bekezdés és 10. cikk, (2) bekezdés, és VI. melléklet)
(lásd: 28–30. pont és a rendelkező rész 1. pontja)
2.
Környezet – A környezeti zaj értékelése és kezelése – 2002/49 irányelv – A tagállamok azon kötelezettsége, hogy az agglomerációkra, fontosabb közutakra és vasútvonalakra vonatkozó cselekvési terveket dolgozzanak ki – Cselekvési tervek, amelyek nem tartalmazzák a háborítatlan területek megőrzése céljából a következő öt évre tervezett intézkedéseket – Kötelezettségszegés
(2002/49 európai parlamenti és tanácsi irányelv, 8. cikk, (2) bekezdés és 10. cikk, (2) bekezdés, és VI. melléklet)
(lásd: 35., 36. pont és a rendelkező rész 1. pontja)
3.
Környezet – A környezeti zaj értékelése és kezelése – 2002/49 irányelv – A tagállamok azon kötelezettsége, hogy a fontosabb közutakra és vasútvonalakra vonatkozó cselekvési terveket dolgozzanak ki – Az említett cselekvési tervek összefoglalóinak a Bizottsággal való közlésére vonatkozó kötelezettség – Kötelezettségszegés – A fontosabb közutak használatának mellőzésére vagy további elemzések elvégzésére alapított igazolás – A zajhatárértékek módosulására vagy túl nem lépésére alapított igazolás – Megengedhetetlenség
(2002/49 európai parlamenti és tanácsi irányelv, 8. cikk, (1) és (2) bekezdés és 10. cikk, (2) bekezdés, és VI. melléklet)
(lásd: 41–45., 47., 48. pont és a rendelkező rész 1. pontja)
Rendelkező rész
1)
A Lengyel Köztársaság nem teljesítette a környezeti zaj értékeléséről és kezeléséről szóló, 2002. június 25‑i 2002/49/EK európai parlamenti és tanácsi irányelv 8. cikkének (1) és (2) bekezdéséből, V. melléklete 1. pontjának kilencedik franciabekezdéséből, valamint 10. cikkének az irányelv VI. mellékletével összefüggésben értelmezett (2) bekezdéséből eredő kötelezettségeit, mivel:
–
az ezen irányelvben meghatározott határidőn belül nem fogadott el cselekvési tervet azon területek vonatkozásában, amelyeken nem lépik túl a zajhatárértéket;
–
nem írta elő, hogy a cselekvési tervekben ki kell térni a következő öt év során a háborítatlan területek megőrzése érdekében megteendő intézkedésekre is;
–
nem készített cselekvési tervet a jelen ítélet A. mellékletében megjelölt 13 fontosabb vasútvonal és 247 fontosabb közút tekintetében, valamint
–
nem nyújtotta be az ugyanezen fontosabb vasútvonalakra és közutakra, valamint a jelen ítélet B. mellékletében megjelölt 16 fontosabb közútra vonatkozó cselekvési tervek összefoglalóit.
2)
A Bíróság a Lengyel Köztársaságot kötelezi a költségek viselésére.
(
1
)	HL C 490., 2021.12.6.